ตลท.-กบข.-บลจ.กระตุ้นการลงทุนทางเลือก
ตลาดหลักทรัพย์ผนึกกบข.-บลจ. เพิ่มรูปแบบ "ลงทุนที่ใช่"&nbsp; ผ่าน Employee&#8217;s Choice หวังเงินไหลเข้าลงทุนหุ้นเพิ่มขึ้น&nbsp;นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) บัวหลวง ในฐานะนายกสมาคมบริษัทจัดการลงทุน (AIMC) เปิดเผยว่า สมาคมบริษัทจัดการลงทุนร่วมมือกับตลาดหลักทรัพย์และกองทุนบำเหน็จบำนาญข้าราชการ (กบข.) มีเป้าหมายส่งเสริมทางเลือกการลงทุน (Employee&#8217;s Choice) สำหรับสมาชิกกองทุนสำรองเลี้ยงชีพและสมาชิกกบข. เพื่อให้สมาชิกมีความรู้ความเข้าใจที่ถูกต้องและเลือกลงทุนที่ใช่ให้กับตัวเองได้เหมาะสม &nbsp;&#8220;ทั้ง 3 หน่วยงานจะร่วมกันเผยแพร่แนวคิดการเลือกลงทุนดังกล่าวผ่านแคมเปญ &#8220;เลือกที่ใช่&#8221; ผ่านกิจกรรมและสื่อประชาสัมพันธ์อย่างครบวงจร จัดสัมมนาให้แก่กลุ่มผู้แทนสมาชิกและนายจ้าง ในเดือนก.ย. นี้ เพื่อผลักดันให้เกิดการใช้ Employee&#8217;s Choice อย่างกว้างขวาง&#8221;นางวรวรรณ กล่าว &nbsp;ปัจจุบันการลงทุน Employee&#8217;s choice โตมากขึ้นจากสิ้นปี 2552 มีนายจ้างจัดให้มี Employee&#8217;s choice แก่ลูกจ้างรวม 1,317 ราย คิดเป็น 14.1% ของนายจ้างทั้งหมด เพิ่มขึ้น 98% จ
29 มิ.ย. 2553

ตลาดหลักทรัพย์ผนึกกบข.-บลจ. เพิ่มรูปแบบ "ลงทุนที่ใช่"  ผ่าน Employee’s Choice หวังเงินไหลเข้าลงทุนหุ้นเพิ่มขึ้น นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) บัวหลวง ในฐานะนายกสมาคมบริษัทจัดการลงทุน (AIMC) เปิดเผยว่า สมาคมบริษัทจัดการลงทุนร่วมมือกับตลาดหลักทรัพย์และกองทุนบำเหน็จบำนาญข้าราชการ (กบข.) มีเป้าหมายส่งเสริมทางเลือกการลงทุน (Employee’s Choice) สำหรับสมาชิกกองทุนสำรองเลี้ยงชีพและสมาชิกกบข. เพื่อให้สมาชิกมีความรู้ความเข้าใจที่ถูกต้องและเลือกลงทุนที่ใช่ให้กับตัวเองได้เหมาะสม  “ทั้ง 3 หน่วยงานจะร่วมกันเผยแพร่แนวคิดการเลือกลงทุนดังกล่าวผ่านแคมเปญ “เลือกที่ใช่” ผ่านกิจกรรมและสื่อประชาสัมพันธ์อย่างครบวงจร จัดสัมมนาให้แก่กลุ่มผู้แทนสมาชิกและนายจ้าง ในเดือนก.ย. นี้ เพื่อผลักดันให้เกิดการใช้ Employee’s Choice อย่างกว้างขวาง”นางวรวรรณ กล่าว  ปัจจุบันการลงทุน Employee’s choice โตมากขึ้นจากสิ้นปี 2552 มีนายจ้างจัดให้มี Employee’s choice แก่ลูกจ้างรวม 1,317 ราย คิดเป็น 14.1% ของนายจ้างทั้งหมด เพิ่มขึ้น 98% จากปีก่อนหน้าณ สิ้นมี.ค.2553 กองทุนสำรองเลี้ยงชีพมีบริษัทนายจ้างกว่า 10,000 บริษัท จำนวนลูกจ้างที่เป็นสมาชิก 2.1 ล้านคน มูลค่าทรัพย์สินของ 5.12 แสนล้านบาท คิดเป็น 5.8% ของผลิตภัณฑ์มวลรวมในประเทศและ 10 ปีที่ผ่านมากองทุนมีอัตราเติบโตต่อเนื่องเฉลี่ยปีละ 10% ลงทุนในหุ้นเฉลี่ย 9.5% หรือปีละ 35,000 ล้านบาทส่วนตัวอยากเห็นกองทุนสำรองเลี้ยงชีพเข้าระบบดังกล่าวทั้งหมดใน 5 ปีหน้า  นอกจากการให้ความรู้ต่อเนื่องแล้ว สมาคมมีแผนจะปรับปรุงการมีแบบสอบถามเพื่อทดสอบสมาชิก เพื่อเป็นมาตรฐานเดียวกัน เพื่อประเมินความสามารถในการยอมรับความเสี่ยงก่อนที่บลจ.จะแนะนำผลิตภัณฑ์ให้กับผู้ลงทุนให้เป็นมาตรฐานเดียวกันแบบเดียวกัน  นายจรัมพร โชติกเสถียร กรรมการและผู้จัดการ ตลาดหลักทรัพย์ กล่าวว่า 1 ใน 8  มาตรการของแผนพัฒนาตลาดทุนไทย คือ สร้างวัฒนธรรมการลงทุนผ่านการออมระยะยาวให้เกิดขึ้นอย่างกว้างขวาง โดยใช้ประโยชน์จากการออมระยะยาวที่มีอยู่แล้วในระบบ คือ กองทุนสำรองเลี้ยงชีพและกบข.เป็นเครื่องมือสำคัญ ความร่วมมือในครั้งนี้จึงมีส่วนอย่างยิ่งในการสนับสนุนแผนพัฒนาตลาดทุนไทย ซึ่งโครงการนี้ตลาดหลักทรัพย์จะประชาสัมพันธ์สู่บริษัทจดทะเบียนให้ทำ Employee’s Choice มากขึ้น  “10 ปีที่ผ่านมา กบข.และกองทุนสำรองเลี้ยงชีพลงทุนในหุ้นเฉลี่ยประมาณ 9–11% ซึ่งมีโอกาสโตได้อีกมาก หากสมาชิกกองทุนสำรองเลี้ยงชีพและกบข.เลือกลงทุนที่เหมาะกับตัวเอง น่าจะทำให้มีเม็ดเงินลงทุนบางส่วนที่ลงทุนเสี่ยงต่ำ ขยับเข้ามาสู่ในหุ้นที่มีความเสี่ยงสูงและมีโอกาสได้รับผลตอบแทนที่สูงขึ้น”นายจรัมพร กล่าว